approbasjon
Store norske leksikon,Jus,Forvaltningsrett
Approbasjon er et ord som i juridisk språkbruk betyr godkjennelse. Ordet ble tidligere brukt i rettsspråket særlig om en offentlig myndighets godkjennelse av et vedtak som er gjort av en annen offentlig myndighet.
Et eksempel på approbasjon finner vi i den nå opphevde loven av 24. juni 1933 nr. 8, § 12 tredje avsnitt, andre setning: «For administrasjonschefens virksomhet og rettigheter gjelder de i denne lov for havnefogden fastsatte bestemmelser hvis intet annet fastsettes ved den med havnedirektørens approbasjon utferdigede instruks».Innen bygningsfaget er approbasjon en tidligere benyttet betegnelse på bygningsmyndighetenes godkjennelse av byggemelding med betingelser for byggetillatelse. Les mer i Store norske leksikon rettsvitenskap